
ORSOsan SB
OPIS I PRIMJENA PROIZVODA
ORSOsan SB je sanacijski, isušujući mort male prostorne mase, tvornički pripremljena suha mješavina na bazi hidrauličkih veziva, selektiranih agregata i posebnih mineralnih dodataka.

Namijenjen je sanaciji vlažnih i zasoljenih zidanih i betonskih konstrukcija te predstavlja sastavni dio ORSO sustava za sanaciju objekata opterećenih kapilarnom vlagom i negativnim hidrostatskim tlakom.

Zahvaljujući velikom udjelu mikropora omogućuje privremeno skladištenje kristaliziranih soli unutar strukture morta, čime se smanjuje njihovo izbijanje na površinu te produljuje trajnost završne obrade. Obogaćen je metakaolinom koji doprinosi poboljšanju trajnosti, kemijske otpornosti i smanjenju štetnog djelovanja topljivih soli tijekom procesa hidratacije.
ORSOsan SB dio je sustava ORSOhidroplast.
Posebno je namijenjen za:

· sanaciju vlažnih zidova 

· sanaciju podruma 

· sanaciju objekata opterećenih kapilarnom vlagom 

· sanaciju objekata izloženih negativnom hidrostatskom tlaku 

· restauratorske radove 

· povijesne građevine 

· zidane konstrukcije 

· betonske konstrukcije 

· unutarnju i vanjsku primjenu. 

SVOJSTVA

· sanacijski mort male prostorne mase 

· visoka paropropusnost 

· veliki volumen zračnih pora 

· sposobnost akumulacije kristaliziranih soli 

· vrlo dobra prionjivost na mineralne podloge 

· smanjena toplinska vodljivost 

· obogaćen metakaolinom 

· otporan na smrzavanje i odmrzavanje 

· za unutarnju i vanjsku primjenu. 

TEHNIČKI PODATCI

	Svojstvo
	Vrijednost

	Kemijska osnova
	hidraulička veziva s mineralnim dodacima

	Gustoća svježeg morta
	približno 1,20–1,30 kg/L

	Sadržaj zračnih pora
	>30 vol. %

	Faktor difuzijskog otpora vodene pare (μ)
	približno 8

	Tlačna čvrstoća
	približno 2 N/mm²

	Toplinska vodljivost λD
	0,07–0,08 W/mK

	Vrijeme miješanja
	približno 10 minuta

	Veličina zrna
	0,1–0,5 mm ili 0,1–3,2 mm

	Boja
	bež, prema zahtjevu naručitelja


IZDAŠNOST

Prosječna potrošnja iznosi:

· približno 1,5 kg/m²/mm debljine sloja. 
NAČIN PRIMJENE
PRIPREMA PODLOGE

Podloga mora biti čvrsta, nosiva i očišćena od prašine, cementnog mlijeka, ulja, masti, starih premaza i drugih nečistoća koje mogu smanjiti prionjivost.

Sve slabo vezane dijelove potrebno je ukloniti.

Za povećanje prionjivosti preporučuje se uporaba odgovarajućih ORSO temeljnih premaza:

· ORSOfix V – za standardne mineralne podloge 

· ORSOfix V Glass – za stare i degradirane podloge 

· ORSOfix V Epoxy – za podloge s povećanom zaostalom vlagom ili kao blokator vlage. 

Ako je armatura izložena, potrebno ju je zaštititi odgovarajućim ORSO sustavom zaštite od korozije.

Neravnine podloge sanirati odgovarajućim ORSO reparaturnim mortovima:

· ORSOsan 02 - reparaturni mort za neravnine do 6mm

· ORSOfix I – brzovezujući reparaturni mort za neravnine do 6 mm

· ORSOsan 04 - reparaturni mort za neravnine od 5mm do 50 mm

PRIPREMA MATERIJALA

Sadržaj vreće pomiješati s čistom vodom u količini propisanoj na ambalaži.

Miješati električnom miješalicom pri malom broju okretaja približno 3 minute do homogene mase.

Po potrebi prilagoditi količinu vode željenoj konzistenciji unutar preporučenog raspona.

Pripremljeni mort potrošiti unutar približno 20–30 minuta.

UGRADNJA

Mort nanositi ručno ili strojno u skladu s vrstom podloge i projektiranim sustavom sanacije.

Kod sanacijskih sustava negativnog tlaka koristiti u kombinaciji sa sustavom ORSOhidroplast.

Na dilatacijskim spojevima koristiti odgovarajuće ORSO dilatacijske trake ORSOband.

Temperatura tijekom ugradnje:

· podloga: +5 °C do +25 °C 

· zrak: +5 °C do +25 °C 

Ne ugrađivati tijekom kiše, smrzavanja niti na zaleđene ili pregrijane podloge.
ALAT I ČIŠĆENJE

Za nanošenje koristiti: zidarske žlice, čelične gletere, špahtle. 

Svježi mort očistiti vodom odmah nakon završetka radova. Stvrdnuti materijal moguće je ukloniti isključivo mehaničkim putem.

Za uklanjanje ostataka morta s drugih površina preporučuje se uporaba sredstva ORSObet Cleaner.

SUSTAV

Za cjeloviti ORSO sustav preporučuje se uporaba:

· ORSOhidroplast 

· ORSOfix V emulzija
· ORSOfix V Glass  emulzija
· ORSOfix V epoxy emulzija
· ORSOsan 02 

· ORSOsan 04 

· ORSOfix I 

· ORSOband 

PAKIRANJE

Troslojne plastificirane natron vreće: 20 kg. 

ROK UPORABE

12 mjeseci u originalnoj, neotvorenoj ambalaži. Skladištiti u suhim prostorijama pri temperaturi od +5 °C do +25 °C, zaštićeno od vlage i izravnog sunčevog zračenja.

KONTROLA KVALITETE

Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnog procesa 

· laboratorijska ispitivanja fizikalnih i mehaničkih svojstava 

· provjeru svake proizvodne serije prije isporuke 

· periodična ispitivanja u ovlaštenim i akreditiranim laboratorijima. 

MJERE SIGURNOSTI

Tijekom rada koristiti odgovarajuću osobnu zaštitnu opremu: zaštitne rukavice, zaštitne naočale i zaštitnu radnu odjeću. Izbjegavati dodir s očima i kožom.

Za dodatne informacije pogledati Sigurnosno-tehnički list proizvoda ORSOsan SB.

NAPOMENA
Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

Za dodatne tehničke informacije i upute za ugradnju obratite se tehničkoj službi ORSO d.o.o. putem e-pošte: tehnickasluzba@orso.hr
PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu. Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

